钦定古今图书集成/明伦汇编/氏族典/第146卷 > 孙恩
## 钦定古今图书集成/明伦汇编/氏族典/第146卷 > 孙恩

按《晋书孙恩传》：“恩字灵秀，琅邪人，孙秀之族也。世奉
五斗米。道恩叔父泰，字敬远，师事钱唐杜子恭，而子
恭有秘术。子恭死，泰传其术。然浮狡有小才，诳诱百
姓，愚者敬之如神。王珣言于会稽王道子，流之于广
州。广州刺史王怀之以泰行郁林太守南越以归之。
太子太傅王雅先与泰善，言于孝武帝，以为徐州主”
簿，稍迁辅国将军、新安太守。泰见天下兵起，以为晋
祚将终，乃扇动百姓，私集徒众。会稽内史谢𬨎发其
谋，道子诛之，恩逃于海，众闻泰死，惑之，皆谓蝉蜕登
仙，故就海中资给。恩聚合亡命，得百馀人，志欲复仇。
及元显纵暴吴会，百姓不安。恩因其骚动，自海攻上
虞，袭会稽及东阳、新安等凡八郡，一时俱起，杀长吏
以应之，旬日之中，众数十万。于是据会稽，自号“征东
将军”，号其党曰“长生人”，宣语令诛杀异已，戮及婴孩，
由是死者十七八。畿内诸县，处处蜂起，朝廷震惧，内
外戒严，遣卫将军谢琰、镇北将军刘牢之讨之。恩逃
入海，朝廷以谢琰为会稽，率徐州文武戍海浦。隆安
四年，恩复入馀姚，破上虞，进至刑浦，害谢琰。朝廷大
震，遣冠军将军桓不才、辅国将军孙无终、宁朔将军
高雅之击之，恩复还于海。于是复遣牢之东屯会稽，
吴国内史袁山松筑扈渎垒，缘海备恩。明年，恩复入
浃口，雅之败绩。牢之进击，恩复还于海，转寇扈渎害。
袁山松仍浮海向京口，刘裕乃总兵缘海距之。及战，
恩众大败，狼狈赴船。寻又集众欲向京都，朝廷骇惧，
陈兵以待之。恩寇广陵，浮海而北，刘裕与刘敬主并
军蹑之于郁洲。累战，恩复大败，由是渐衰弱。及桓元用事，恩复寇临海，临海太守辛景讨破之。恩穷蹙，乃
赴海自沉。